Hier is ’n paar wenke, wat handig te pas gaan kom om jouself te beveilig as jy die buitewêreld moet aandurf:
’n Masker of gesigskerm is seker een van die belangrikste veiligheidsitems wat jy te alle tye byderhand moet hê. Byvoorbeeld wanneer jy brandstof ingooi en met die petroljoggie praat, selfs as jy in jou motor sit, sorg dat jy jou masker op het. Dieselfde geld as jy dalk wegneemetes by ’n deurry-restaurant bestel. En sorg dat die masker jou mond en neus deeglik toemaak.
Dit is ook ’n goeie idee om jou voertuig binnelangs gereeld te reinig – selfs die petrolklap en -prop.